[{"text_idx": "#000001", "text": "Asume La\u0308a\u0308ne-Saaremaal \u2013 ta\u0308psemalt Kihelkonna kandis. See on Saaremaa vanimaid ja tegusamaid piirkondi. Siin on oma murrak, oma kultuur ja kombed \u2013 to\u0303eline merekultuur."}, {"text_idx": "#000003", "text": "Pa\u0308ikese puhkemaja asub Kuusno\u0303mme poolsaarel keset mitmekesist ja rikkalikku Vilsandi rahvusparki. Siinne taimestik on liigirikas ja haruldusterohke. Puhkemajast 16,4 km kaugusel asub Viiduma\u0308e looduskaitseala, mis on kui looduslik botaanikaaed."}, {"text_idx": "#000004", "text": "Vilsandi rahvuspark on rikkaliku merelinnustikuga. Ideaalne peatuspaik linnuvaatlusteks. Vilsandi rahvuspargis asuvad suurimad hallhu\u0308lge lesilad Eestis. Hallhu\u0308lgeid oleme na\u0308inud Elda poolsaare la\u0308a\u0308ne rannikul, ca 15 km kaugusel puhkemajast. Elda ja Soeginina pangad pakuvad geoloogiahuvilistele vaatlemiseks siluriaegse paekivi paljandeid, milles leidub rikkalikult fossiile ja kivistunud koralle. Va\u0308ga va\u0308hestes kohtades maailmas on vo\u0303imalik na\u0308ha nii kauget aega kivististes."}, {"text_idx": "#000005", "text": "Pa\u0308ikese puhkemaja u\u0308mbrus pakub avastamisro\u0303o\u0303mu nii jalgsi \u2013 kui jalgrattaga matkates. Rannikuni on puhkemajast ligi kaks kilomeetrit. Tuntud Ka\u0308kisilm (va\u0308in La\u0308a\u0308ne-Saaremaa ja Vilsandi saare vahel), kust pa\u0308a\u0308seb madala veetaseme juures jalgsi Vilsandi saarele, asub puhkemajast vaid ca 5 km kaugusel. Vilsandi saar on omaette ku\u0308lastamist va\u0308a\u0308rt."}, {"text_idx": "#000006", "text": "Rikkalik looduskeskkond pakub ideaalset vo\u0303imalust vereta jahiks. Puhkemajas u\u0308mbruses (isegi aknast vaadeldes) vo\u0303ib kohata kitse, rebast vo\u0303i ma\u0308kra. Suurepa\u0308rane u\u0308mbrus loodusfotograafile."}, {"text_idx": "#000007", "text": "Puhkemajast 9 km kaugusel asub va\u0308rskelt valminud va\u0308ikesadam Atla. Paati on vo\u0303imalik vette lasta ka puhkemajast ca 3 km kaugusel asuvast Pikanina poolsaarelt. Rannikua\u0308a\u0308rsed roostikud on ideaalsed spinninguga kalapu\u0308u\u0308giks."}, {"text_idx": "#000008", "text": "Saaremaa on ideaalne puhkuseks ja kohti kuhu minna ja ku\u0308lastada on palju."}]